Zadeva: URA ŠPORTA NA DALJAVO V 9. RAZREDU (dekleta)

Datum: 7. 4. 2020

Ura po urniku: 5.

Zaporedna številka učne ure: 51

Tema: Atletika –vzdržljivostni tek.

Učitelj športa: Boštjan Srovin

Če kaj ni jasno, sem za dodatne informacije na voljo prek eAsistenta oziroma prek službenega e-naslova: bostjan.srovin@ostpavcka.si.

*Lepo prosim za povratne informacije glede realizacije.*

Pozdravljene učenke!

Danes je lepo sončno vreme, zato bomo opravili vadbo zunaj. Lahko jo opravite skupaj s starši v popoldanskih urah ali pa sami. Potrebujete tudi uro za merjenje časa ali pa pametni telefon.

|  |
| --- |
| UVODNI DEL:   * 5 minut pogovornega teka, 1 minuta hoje in 1 minuta hitrega teka. |
| RAZTEZNE IN KREPILNE GIMNASTIČNE VAJE: (naslednjič si boste vaje izbrali sami)   * kroženje z glavo v levo 9-krat in v desno 9-krat (počasi), * soročno kroženje z rokami; 9-krat naprej in 9-krat nazaj, * zamahi s pokrčenimi in iztegnjenimi rokami nazaj (9-krat), * kroženje z boki (9-krat v vsako smer), * zibanje v izpadni korak naprej (9-krat), * zibanje v izpadni korak v stran (9-krat), * zamahi z nogami naprej in gor (9-krat z vsako nogo), * 9 sklec (s koleni na tleh ali ne), * 9 počepov. |
| GLAVNI DEL:  VAJE ZA IZBOLJŠANJE TEHNIKE TEKA. Vsako vajo izvedete 2-krat na razdalji 15 m. Med odmorom hodite na štart.  Vaje so:   * NIZKI SKIPING: pri tej vaji je poudarjena frekvenca tekaškega koraka, ki je višja kot pri običajnem koraku. * STRIŽENJE: ali hiter tek z nogami, ki so iztegnjene v kolenu in stopalu. * FRCANJE: telo je iztegnjeno v rahlem predklonu. Pri vsakem koraku se s peto dotaknemo zadnjice. * TEK S POUDARJENIM ODRIVOM: gre v bistvu za poskoke z noge na nogo. * HOPSANJE: vertikalni odrivi v ritmu leva, leva, desna, desna. * JOGGING POSKOKI: pri izvajanju vaje je pozornost usmerjena na: – odriv samo s sprednjim delom stopala, – zamašno nogo, ki zamahuje približno do kota 45° glede na horizontalno, – sproščena stopala, – odriv, ki je enkrat močnejši z eno, nato z drugo nogo, – čas odriva, ki je kratek in usmerjen v boke.   Po vajah za izboljšanje tehnike teka, boste izvedli *10 – 12 minutni tek*, če se le da brez ustavljanja. Tisti, ki ste v boljši kondiciji lahko pretečete 12 minut.  Sporočite, kako vam je šlo! |
| ZAKLJUČNI DEL:  Popijte malo vode in naredite dinamične raztezne vaje. Vaje izvajajte lahkotno.  Vaje so:   * Soročno kroženje naprej in nazaj. * Zamahi nazaj: 2x pokrčeni roki in 2x iztegnjeni roki. * Predklon: zibaj se v predklon in se s prsti rok vsakič bolj približaj tlom. * Kroženje z boki.   *Čisto na koncu lahko še žonglirate z nogometno žogo.*  Pa smo prišli do konca. |

**Samovrednotenje:**

|  |
| --- |
| Kaj sem se danes naučil/a? |
| Sem bil/a uspešen/a glede na kriterije uspešnosti? |
| Je namen učenja dosežen?  Kaj lahko naredim, da svoje znanje še izboljšam? |
| Če ti kaj ni jasno in ne razumeš, mi pošlji sporočilo po eAsistentu. Pri tem naj ti pomagajo starši. Pri vsaki učni uri v eAsistentu imate možnost klikniti na oblaček – komunikacija in poslati vprašanje ali povratno informacijo o učenju. |